Document ID: 32014D0927

KOMISIJOS ĮGYVENDINIMO SPRENDIMAS
2014 m. gruodžio 17 d.
kuriuo iš dalies keičiamas Įgyvendinimo sprendimas 2013/770/ES, siekiant Vartotojų, sveikatos ir maisto programų vykdomąją įstaigą pertvarkyti į Vartotojų, sveikatos, žemės ūkio ir maisto programų vykdomąją įstaigą
(2014/927/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (1), ypač į jo 3 straipsnį,
kadangi:
(1)
Komisijos įgyvendinimo sprendimu 2013/770/ES (2) Komisija įsteigė Vartotojų, sveikatos ir maisto programų vykdomąją įstaigą (toliau - įstaiga) ir pavedė jai valdyti Sąjungos 2014-2020 m. vartotojų ir sveikatos programas, taip pat mokymo apie maisto saugą priemones, nustatytas Tarybos direktyva 2000/29/EB (3) ir Europos Parlamento ir Tarybos reglamentu (EB) Nr. 882/2004 (4). Įstaigos darbas yra veiksmingas ir rezultatyvus;
(2)
2011 m. birželio 29 d. Komunikate „Strategijos“ Europa 2020 „biudžetas“ (5) Komisija pasiūlė visapusiškiau naudotis vykdomųjų įstaigų paslaugomis įgyvendinant pagal kitą daugiametę finansinę programą vykdysimas Sąjungos programas;
(3)
informavimo apie žemės ūkio produktus ir jų propagavimo priemonių, įgyvendinamų vidaus rinkoje ir trečiosiose šalyse pagal Europos Parlamento ir Tarybos reglamentą (ES) Nr. 1144/2014 (6), valdymas apima techninių projektų, dėl kurių nereikia priimti politinių sprendimų priėmimu ir kuriems visą vykdymo laiką reikia aukšto lygio techninių ir finansinių žinių, vykdymą;
(4)
pagal Reglamento (EB) Nr. 58/2003 3 straipsnio 1 dalį atlikta sąnaudų ir naudos analizė (7), kuria buvo siekiama įvertinti 2014-2020 m. Sąjungos išlaidų programų dalių perdavimo vykdomosioms įstaigoms sąnaudas ir naudą, apėmė užduočių valdymą pagal Reglamentą (ES) Nr. 1144/2014. Siekdama didesnio veiksmingumo Komisija pakoregavo sąnaudų ir naudos analizę ir ją užbaigė Komisijos lygmeniu dar sumažindama darbuotojų skaičių, kad, sumažinusi atitinkamo lygmens išteklius Komisijoje ir taip kompensuodama padidėjusias vykdomųjų įstaigų išlaidas papildomiems žmogiškiesiems ištekliams, užtikrintų visapusišką biudžeto neutralumą. Šie veiksmai jau apėmė su šios programos perdavimu susijusius išteklius. Iš sąnaudų ir naudos analizės matyti, kad pavesti įstaigai tam tikras su informavimo apie žemės ūkio produktus ir jų propagavimo priemonėmis susijusias įgyvendinimo užduotis būtų kokybiškai ir kiekybiškai gerokai naudingiau, palyginti su vidaus pajėgumų scenarijumi, pagal kurį visų tų aspektų vidaus valdymą vykdytų Komisija. Savo pobūdžiu tos užduotys yra suderinamos su įstaigos įgaliojimais ir tikslu. Įstaiga jau yra įgijusi kompetencijos, įgūdžių ir pajėgumų, kurie yra tiesioginiai susiję su šiomis užduotimis. Įstaiga yra pakankamai nedidelė, todėl ji yra tinkama vykdyti su programa susijusias užduotis taikant panašų valdymo būdą. Be to, jei priemones valdys įstaiga, Sąjungos veiklos matomumas šiose srityje bus didesnis. Vykdant naujas užduotis galima pasinaudoti esamais įstaigos ryšių ir informavimo veiklos kanalais. Vykdydama naujas užduotis įstaiga taip pat valdys didesnį biudžetą ir išaugs tiek, kad būtų galima siekti tolesnės sinergijos;
(5)
atsižvelgiant į Reglamento (ES) Nr. 1144/2014 priėmimo laiką, Įgyvendinimo sprendime 2013/770/ES nustatyti įstaigos įgaliojimai neaprėpė šios naujos programos perdavimo;
(6)
siekiant atsižvelgti į šias papildomas užduotis, įstaiga turėtų būti pertvarkyta į Vartotojų, sveikatos, žemės ūkio ir maisto programų vykdomąją įstaigą;
(7)
todėl Įgyvendinimo sprendimas 2013/770/ES turėtų būti atitinkamai iš dalies pakeistas;
(8)
šiame sprendime numatytos priemonės atitinka Vykdomųjų įstaigų komiteto nuomonę,
PRIĖMĖ ŠĮ SPRENDIMĄ:
Vienintelis straipsnis
Įgyvendinimo sprendimas 2013/770/ES iš dalies keičiamas taip:
1)
1 straipsnis pakeičiamas taip:
„1 straipsnis
Įsteigimas
Įsteigiama 2014 m. sausio 1 d. - 2024 m. gruodžio 31 d. veiksianti Vartotojų, sveikatos, žemės ūkio ir maisto programų vykdomoji įstaiga (toliau - įstaiga), ji pakeičia Sprendimu 2004/858/EB įsteigtą vykdomąją įstaigą ir perima jos teises ir įsipareigojimus, o jos įstatai grindžiami Reglamentu (EB) Nr. 58/2003.“
;
2)
3 straipsnio 1 dalies pirma pastraipa papildoma d punktu:
„d)
informavimo apie žemės ūkio produktus ir jų propagavimo priemonių, įgyvendinamų vidaus rinkoje ir trečiosiose šalyse.“
Priimta Briuselyje 2014 m. gruodžio 17 d.

Labels: 0
3
15
6